
 üléséről

Helyszín: I. 183
Időpont: 2012. március 24-én 10.00 órakor 

Bizottság részéről jelen van:
dr. Velkey György 		Bizottság elnöke
dr. Havas Szófia		Bizottság alelnöke
Czeglédi János 		Bizottság alelnöke 
Jeneiné dr. Rubovszky Csilla	Bizottság tagja
Rácz Béla 			Bizottság tagja 
dr. Hajdu Zsolt 			Bizottság tagja

Távolmaradását jelezte:   Raduly József - Bizottság tagja

Meghívott:  Kulinyi Márton – Budapest Esély Nonprofit Kft. igazgatója

További meghívottak: a mellékelt jelenléti ív szerint.

Az ülést vezeti: dr. Velkey György elnök

dr. Velkey György: A Bizottság 7 tagú. A Bizottság 6 fővel határozatképes. 

0. napirendi pont
Napirend elfogadása

Előterjesztő: dr. Velkey György 
Előterjesztés előkészítő: Egészségpolitikai és Szociális Bizottság
1. Uzsoki utcai Kórház szabályszerűségi és pénzügyi ellenőrzése (bizottsági előterjesztés, előterjesztő: Sárádi Kálmánné dr. – átruházott hatáskör, előkészítő: Belső Ellenőrzési Osztály)

2. Államháztartáson kívülre működési céllal átadott pénzeszközök ellenőrzése a Magyar Vöröskereszt Budapesti Szervezeténél (bizottsági előterjesztés, előterjesztő: Sárádi Kálmánné dr. – átruházott hatáskör, előkészítő: Belső Ellenőrzési Osztály)

3. Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III.20.) Főv. Kgy rendelet módosítására (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)

4. Javaslat megállapodás megkötésére a Fővárosi Önkormányzattól a Magyar Állam tulajdonába került egészségügyi intézmények átadás-átvételére vonatkozóan (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)

5. Javaslat tulajdonosi kölcsön nyújtására a Budapest Esély Nonprofit Kft-nek a társaság működőképességének biztosítása érdekében (közgyűlési előterjesztés, előterjesztő: dr. Szentes Tamás, dr. Bagdy Gábor, előkészítő: Egészségügyi és Szociálpolitikai Főosztály)

6. Javaslat pályázatok benyújtására a TIOP-3.4.2.-11/1 – Önkormányzati, állami, egyházi, nonprofit fenntartású bentlakásos intézmények korszerűsítése című pályázati konstrukcióba (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)

7. Javaslat az Egészségpolitikai és Szociális Bizottság 2012. évi költségvetésének elfogadására (bizottsági előterjesztés, előterjesztő: dr. Velkey György, előkészítő: Egészségpolitikai és Szociális Bizottság, helyszíni kiosztás) zárt ülés

8. Egyebek 
dr. Velkey György: A 4. napirendi pontról nem érkezett írásos anyag a Bizottságra, ezért javasolja, hogy dr. Huszár András tájékoztassa szóban a Bizottságot az előterjesztésről.
Az Arany Alkonnyal kapcsolatos problémák miatt súlyos helyzet alakult ki, írásos anyagunk nincsen, de ebből is egy szóbeli tájékoztatást kér Skultéti József osztályvezető úrtól.
Javasolja, hogy az Arany Alkonnyal kapcsolatos tájékoztatás az első napirendi pont legyen, a díszpolgári cím adományozásával kapcsolatos tájékoztatót pedig a zárt ülés utolsó pontjaként tárgyalják.
25/2012.(03.24.) Egészségpolitikai és Szociális Bizottság határozata  (ÁTRUHÁZOTT HATÁSKÖR)
Az Egészségpolitikai és Szociális Bizottság az ülés napirendjét az alábbiakban határozza meg:
1. Tájékoztatás a Fővárosi Szociális Krízishelyzetről (bizottsági tájékoztatás, előadó: dr. Szendrei Róbert)

2. Uzsoki utcai Kórház szabályszerűségi és pénzügyi ellenőrzése (bizottsági előterjesztés, előterjesztő: Sárádi Kálmánné dr. – átruházott hatáskör, előkészítő: Belső Ellenőrzési Osztály)

3. Államháztartáson kívülre működési céllal átadott pénzeszközök ellenőrzése a Magyar Vöröskereszt Budapesti Szervezeténél (bizottsági előterjesztés, előterjesztő: Sárádi Kálmánné dr. – átruházott hatáskör, előkészítő: Belső Ellenőrzési Osztály)

4. Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III.20.) Főv. Kgy rendelet módosítására (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)

5. Javaslat megállapodás megkötésére a Fővárosi Önkormányzattól a Magyar Állam tulajdonába került egészségügyi intézmények átadás-átvételére vonatkozóan (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)

6. Javaslat tulajdonosi kölcsön nyújtására a Budapest Esély Nonprofit Kft-nek a társaság működőképességének biztosítása érdekében (közgyűlési előterjesztés, előterjesztő: dr. Szentes Tamás, dr. Bagdy Gábor, előkészítő: Egészségügyi és Szociálpolitikai Főosztály)

7. Javaslat pályázatok benyújtására a TIOP-3.4.2.-11/1 – Önkormányzati, állami, egyházi, nonprofit fenntartású bentlakásos intézmények korszerűsítése című pályázati konstrukcióba (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)

8. Javaslat az Egészségpolitikai és Szociális Bizottság 2012. évi költségvetésének elfogadására (bizottsági előterjesztés, előterjesztő: dr. Velkey György, előkészítő: Egészségpolitikai és Szociális Bizottság, helyszíni kiosztás) zárt ülés

9. Tájékoztatás díszpolgári cím adományozásáról (bizottsági tájékoztatás, előadó: dr. Velkey György) zárt ülés

Szavazás: 6 igen, 0 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás

1. napirendi pont

Tájékoztatás a Fővárosi Szociális Krízishelyzetről (szóbeli tájékoztatás)

Előadó: dr. Szendrei Róbert – önkormányzati tanácsadó

dr. Szendrei Róbert: A Fővárosi Önkormányzat rendkívül nehéz helyzetbe került akkor, amikor 2012. április 1-ei hatállyal visszavonták az Arany Alkonyok Idősek Otthonai működési engedélyét. Fő okként az szerepelt, hogy a fenntartó és a tulajdonos között nem jött létre ingatlankerületi jogviszony. A Fővárosi Szociális és Gyámhivatal a Fővárosi Önkormányzatot hívta fel, hogy a rászoruló 840 idős ember ellátásáról gondoskodjon. A Főváros a határozatot megfellebbezte, mert 15 munka nap nem elegendő a szervezésre és a döntések meghozatalára. A Főváros együtt érez a rászoruló idős emberekkel és mindent megtesz, hogy megtalálja a legjobb megoldást. A példa nélküli krízishelyzet páratlan együttműködést eredményezett. 4 nap alatt 19 egyházi és civil fenntartó, közel 500 férőhelyet és szakembereket ajánlott a helyzet megoldására. A Főváros álláspontja, hogy az idős gondozottak legfontosabb érdeke, ellátásuk biztonsága. Amennyiben kellő idő áll rendelkezésre a Főváros a 200 felajánlott férőhely mellett még 530 férőhelyet ajánl fel. Az emberek biztonságát az szolgálná, ha a tulajdonos és a fenntartó azonos lenne.
A Főváros kéri az illetékességgel rendelkező Nemzeti Szociális Hivatalt valamint a Nemzeti Erőforrás Minisztériumot, hogy mielőbbi döntésével tegye lehetővé, hogy legalább 4 de legfeljebb 6 hónap álljon a Fővárosi Önkormányzat rendelkezésére a súlyos probléma kezelésére.

Skultéti József: Rendkívüli feladat előtt állunk. Tavaly február óta formálódik egy probléma, amire készülnünk kell. Ezért megalakult egy operatív törzs, amikor megkaptuk a működési engedélyt visszavonó határozatokat. Operatív irányítóként dr. Pethő György, szakmai vezetésére dr. Szentes Tamás főpolgármester-helyettes úr kapott megbízást. 
Feladatok típusai: 
· jogilag meg kell vizsgálni mi a mozgástere a Fővárosnak. Az intézményekbe nem mehet be.
· fel kellett mérni, hogy mit tudunk tenni annak érdekében, hogy lehetőséget teremtsünk ennek a helyzetnek a rendezésére. Aktualizáltuk a fenntartók listáját, akik ellátási tevékenységet folytatnak és  Főpolgármester úr kért egy együttműködést tőlük. Így többlet normatíva kiáramlás nem lesz a Főváros részéről.
· áttekintettük a saját erőforrásainkat, a fő feladat az volt, hogy hogyan tudjuk kihozni az érintett lakosokat a bezáró otthonokból
Fel kellett állítani egy forgatókönyvet és egy csapatot, akik képesek lesznek ellátni a feladatot.
Saját belső ténykedéseink: 
- kidolgoztuk a dokumentumokat, amelyek alapján végezni kell a feladatokat
- adatlapot készítettünk, hogy megismerjük az ellátottakat
- leírtuk a folyamatot, hogy mit kell tenni egy szakembernek, ha találkozik egy idős emberrel, akinek el kell hagynia a helyet
Április 1-től nincs ellátás ebben a 8 intézményben így ez Katasztrófavédelmi feladat. Pethő úr és Szentes úr irányításával megtörténtek az előkészületek.

dr.Velkey György: köszöni a tájékoztatást és a nagyon effektív, kampányszerű munkát

Jeneiné dr. Rubovszky Csilla: felajánlja segítségét a FIDESZ-KDNP népjóléti kabinetjével és az érintett minisztériumokkal való kapcsolatfelvétel irányába

dr. Havas Szófia: irreálisnak tartja, hogy 3 hét áll rendelkezésére a fővárosnak, hogy ezeket az embereket elhelyezze, ezzel veszélynek teszi ki a beteg időseket.
Mivel itt nem szociálisan rászoruló lakókról van szó, kérdezi, hogy hol van ez a pénz, kihez kerül, hol van ebben a főváros szerepe? Milyen alapon, hogyan és miért veszi át a főváros ezt a feladatot? Honnan kéne előteremteni ezt a 2 milliárd forintot, illetve honnan lenne pénz ezt a szociális hálózatot fenntartani? A lehető legsúlyosabb eljárással szembesültünk.
Kérdezi még, hogy mi lesz az ingatlantulajdonnal? Ha feladatot átvesz valaki, akkor az ingatlant is megkapja?

dr. Szendrei Róbert: Azokra tud válaszolni, amiket a jogszabályból lát! Bízik benne, hogy születik egy olyan döntés, hogy az április 1-jei vészhelyzetre nem kerül sor. Ha a fenntartó és a tulajdonos között bérleti jogviszony jönne létre, akkor megoldódna az ingatlankérdés. Hisz az emberi jó szándékban, józanságban és szeretetben, de fel kell készülni a legrosszabbra is, erre is van forgatókönyvük. Ha a tulajdonos és a fenntartó azonos, akkor nincsen bérleti jogvita, ezt látják megoldásnak. 

Skultéti József:  Megpróbál minden kérdésre röviden válaszolni.
Szakmailag felelős az önkormányzat az Arany Alkonyban elhelyezett idős emberek ellátásáért és kötelessége biztosítani őket. A fővárosnak a rászorulókon való gondoskodás a kötelezettsége.
Az azonnali végrehajtást a határozat előírta, a fellebbezés volt a maximum, amit tenni lehetett.

dr. Velkey György: Hatékony lépések történtek. Ezt a témát a következő bizottsági ülésen és mindaddig a bizottsági üléseken tárgyalni fogják, míg végleges megoldás nincs. A legfontosabb az idősek megfelelő ellátása, most erre kell minden erővel koncentrálni. Ugyanakkor a következtetéseket is le kell vonni. Így látni kell, hogy ezzel az egészségügyi terület után (Eger) és szociális területen is súlyos károkat és akut krízishelyzetet okozott a privatizációs kísérlet. Csődöt vallott egy bizniszegyházas manipuláció is és újra bebizonyosodott, hogy a gyors és hatékony segítségnyújtásban a történelmi egyházak az első partnerek – erejükön felül is. Minden krízishelyzet nagyon nehéz, de reményt is felcsillant, azt, hogy néhány nap alatt civil, egyházi, önkormányzati szervek összefogása ilyen erőt tudott produkálni.
Szavazásra nincs szükség, mert szóbeli tájékoztatás volt. A napirendet lezárja.

2. napirendi pont

Uzsoki utcai Kórház szabályszerűségi és pénzügyi ellenőrzése

Janza Péter: Az intézkedési terv legnagyobb része teljesült, de már nem kapunk írásos beszámolót, mivel nem mi vagyunk a tulajdonosok.

Előterjesztő Sárádi Kálmánné dr. 
Előterjesztés előkészítő: Belső Ellenőrzési Osztály
dr. Velkey György:  az előterjesztést elfogadásra javasolja. Ha nincs egyéb hozzászólás, észrevétel, javaslat, kéri, szavazzanak. 
26/2012.(03.24.) Egészségpolitikai és Szociális Bizottság határozata (átruházott hatáskör)
Az Egészségpolitikai és Szociális Bizottság úgy dönt, hogy tudomásul veszi az „Uzsoki utcai Kórház szabályszerűségi és pénzügyi ellenőrzése” című előterjesztésben foglaltakat.


Szavazás: 6 igen, 0 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás




3. napirendi pont

Államháztartáson kívülre működési céllal átadott pénzeszközök ellenőrzése a Magyar Vöröskereszt Budapesti Szervezeténél

Előterjesztő Sárádi Kálmánné dr. 
Előterjesztés előkészítő: Belső Ellenőrzési Osztály
dr. Velkey György:  az előterjesztést elfogadásra javasolja. Ha nincs egyéb hozzászólás, észrevétel, javaslat, kéri, szavazzanak. 

27/2012.(03.24.) Egészségpolitikai és Szociális Bizottság határozata (átruházott hatáskör)
Az Egészségpolitikai és Szociális Bizottság úgy dönt, hogy tudomásul veszi az „Államháztartáson kívülre működési céllal átadott pénzeszközök ellenőrzése a Magyar Vöröskereszt Budapesti Szervezeténél” című előterjesztésben foglaltakat.

Szavazás: 6 igen, 0 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás



4. napirendi pont

Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III.20.) Főv. Kgy rendelet módosítására

Előterjesztő dr. Szentes Tamás 
Előterjesztés előkészítő: Egészségügyi és Szociálpolitikai Főosztály

Skultéti József: kiegészíti az előterjesztést. A főváros kiemelt szerepet akar játszani a fővárosi hajléktalan ellátásban. Ennek keretében mérsékeltük a terheiket, inkább az átmeneti szálló felé fejlesztünk.
dr. Havas Szófia: Ismerve az újabb elköteleződéseket, hogyan csökken tovább a szociális ágazat pénzügyi lehetősége?
Skultéti József: Ezt most vizsgáljuk.
dr. Velkey György:  az előterjesztést elfogadásra javasolja. Ha nincs egyéb hozzászólás, észrevétel, javaslat, kéri, szavazzanak. 
28/2012.(03.24.) Egészségpolitikai és Szociális Bizottság határozata 
Az Egészségpolitikai és Szociális Bizottság a Fővárosi Közgyűlésnek nem javasolja elfogadásra a „Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III.20.) Főv. Kgy rendelet módosítására” című előterjesztést

Szavazás: 2 igen, 0 nem, 3 tartózkodás
Nem szavazott: 1 fő
Felelős: Velkey György János dr.
Határidő: azonnal
Határozathozatal módja: egyszerű többségű szavazás

Jeneiné dr. Rubovszky Csilla: Jelzi, hogy a szociális krízishelyzet (1. napirendi pontban tárgyalt kérdések) miatt kiment az ülésteremből intézkedni, ezért a szavazáson nem tudott részt venni, így új szavazást kér.
dr. Velkey György: Javasolja, hogy a zárt ülések előtt egy napirendi szavazással térjenek vissza erre.

5. napirendi pont

Javaslat megállapodás megkötésére a Fővárosi Önkormányzattól a Magyar Állam tulajdonába került egészségügyi intézmények átadás-átvételére vonatkozóan (szóbeli tájékoztatás)

Előadó: dr. Huszár András 

dr. Huszár András: Nagyon bonyolult folyamatról van szó, ezért nem készült előterjesztés. Január 1-től az egészségügyi intézmények jelentős része átkerült állami kézbe. Ezt komoly pénzügyi veszteségek kísérték és a Közgyűlés már két alkalommal próbált meg megállapodás tervezetet jóváhagyni, amelyet a Gyemszi képviselői nem írtak alá. A Gyemszi jelenleg 823 millió forint követelést támaszt az Önkormányzattal szemben. Az Önkormányzatnak a  kimutatás szerint 721.599.000 forint követelése van a Gyemszi-vel szemben. Azt gondolja, hogy meg fognak tudni egyezni.
Vitatott még egy pár kérdés, amelyek záradék formájában kerülnek az előterjesztésbe. (pl. BEK Zrt. tőkéjével kapcsolatos kérdések és különböző ingatlanok)
Az anyagot a hétfői közgyűlésre be tudják vinni.

dr. Velkey György: köszöni a tájékoztatást

dr. Havas Szófia: Rövid megbeszélésre kiment a bizottsági ülésről, visszatérve kérte, hogy mivel kérdései vannak a napirend kapcsán, ezért vegyék újra napirendre az 5. pontot.

dr. Velkey György: Javasolja, hogy a zárt ülések előtt egy napirendi szavazással térjenek vissza erre.

6. napirendi pont

Javaslat tulajdonosi kölcsön nyújtására a Budapest Esély Nonprofit Kft-nek a társaság működőképességének biztosítása érdekében

Előterjesztő: dr. Szentes Tamás 
Előterjesztés előkészítő: Egészségügyi és Szociálpolitikai Főosztály

Skultéti József: kiegészíti az előterjesztést 
Dr. Velkey György: Az előterjesztést elfogadásra javasolja. Ha nincs egyéb hozzászólás, észrevétel, javaslat, kéri, szavazzanak. 
29/2012.(03.24.) Egészségpolitikai és Szociális Bizottság határozata 
Az Egészségpolitikai és Szociális Bizottság a Fővárosi Közgyűlésnek elfogadásra javasolja a „Javaslat tulajdonosi kölcsön nyújtására a Budapest Esély Nonprofit Kft-nek a társaság működőképességének biztosítása érdekében” című előterjesztést

Szavazás: 6 igen, 0 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás

Napirendi és ügyrendi kérdések

dr. Velkey György: Napirendi és ügyrendi kérdések merültek fel. Javasolja: Először megtárgyalják a 7. napirendi pontot, majd visszatérnek a 4. ponthoz és újra szavaznak róla, majd pedig az 5. napirendi pont dr. Havas Szófia alelnök asszony kérdéseivel fog kiegészülni. A napirendi és ügyrendi kérdéseket elfogadásra javasolja, kéri szavazzanak!

30/2012.(03.24.) Egészségpolitikai és Szociális Bizottság határozata 
Az Egészségpolitikai és Szociális Bizottság úgy dönt, hogy a zárt ülések előtt ismételten napirendre veszi a 4. napirendi pontot és újra szavaz róla illetve ismét napirendre veszi az 5. napirendi pontot a vita folytatására.

Szavazás: 6 igen, 0 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás


7. napirendi pont

Javaslat pályázatok benyújtására a TIOP-3.4.2.-11/1 – Önkormányzati, állami, egyházi, nonprofit fenntartású bentlakásos intézmények korszerűsítése című pályázati konstrukcióba

Előterjesztő dr. Szentes Tamás 
Előterjesztés előkészítő: Egészségügyi és Szociálpolitikai Főosztály

Skultéti József: kiegészíti az előterjesztést
Dr. Velkey György: Az előterjesztést elfogadásra javasolja. Ha nincs egyéb hozzászólás, észrevétel, javaslat, kéri, szavazzanak. 
31/2012.(03.24.) Egészségpolitikai és Szociális Bizottság határozata 
Az Egészségpolitikai és Szociális Bizottság a Fővárosi Közgyűlésnek elfogadásra javasolja a „Javaslat pályázatok benyújtására a TIOP-3.4.2.-11/1 – Önkormányzati, állami, egyházi, nonprofit fenntartású bentlakásos intézmények korszerűsítése című pályázati konstrukcióba” című előterjesztést

Szavazás: 6 igen, 0 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás


4. napirendi pont

dr. Velkey György:  az előterjesztést elfogadásra javasolja, kéri szavazzanak. 
32/2012.(03.24.) Egészségpolitikai és Szociális Bizottság határozata 
Az Egészségpolitikai és Szociális Bizottság nem hozott határozatot arról, hogy javasolja a Fővárosi Közgyűlésnek a „Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III.20.) Főv. Kgy rendelet módosítására” című előterjesztést

Szavazás: 3 igen, 0 nem, 3 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás

dr. Velkey György: A napirenddel kapcsolatos előző szavazás érvényét veszti és ez az érvényes.

5. napirendi pont

Javaslat megállapodás megkötésére a Fővárosi Önkormányzattól a Magyar Állam tulajdonába került egészségügyi intézmények átadás-átvételére vonatkozóan (szóbeli tájékoztatás)

dr. Havas Szófia: felteszi kérdéseit
Hogy állunk a folyamatban lévő Eu támogatással és a hiteltörlesztésekkel?
Hogy állunk az intézményi tartozásállomány átvételével?
Mi a döntés az intézményeink számára nyújtott kamatmentes hitelek visszafizetésével kapcsolatosan?
Az előző évben elindított közbeszerzési eljárásokat ki és miből fizeti?
Mi van akkor, ha a főváros nem írja alá a megállapodást március 31-ig?

dr. Huszár András: Ott ahol a főváros vissza nem térítendő támogatást adott a kórházaknak, ott nincs mit tenni. A visszatérítendőket vissza kell, hogy fizessék a kórházak. Csak az a tétel jogszerű, ami megtörtént december 31-ig. Az intézményi tartozásállományoknál ugyanez történik.
Addig fogunk küzdeni, amíg a Gyemszi bele nem törődik abba, hogy a jog szerint nekünk járó pénzeket visszakapjuk.
A közbeszerzési eljárásoknál a december 31-ig jogerősen lezárt közbeszerzéseknél, ha keletkezett döntés, akkor december 31-ig minket terhel, ha áthúzódott időben, akkor a jogutód viseli a terheket.

dr. Velkey György: köszönjük, az előterjesztést hétfőn a Közgyűlés újra napirendre veszi


dr. Velkey György a bizottsági ülést 11.15-kor bezárja.

A jelen jegyzőkönyv nyilvános ülésről készült, a szavazás minden esetben nyílt volt.


	


Budapest, 2012. március 26.
	

	Velkey György János dr.
bizottsági elnök




Jegyzőkönyvvezető:


Horváth Adrienn

